|  |  |
| --- | --- |
| **निजता सूचना संपर्क:**  वैश्विक डेटा संरक्षण अधिकारी | **दिनांक:** 18 अगस्त 2021 |
| (compliance.im@pg.com)  **क्षेत्र:** वैश्विक | **दायरा:**  सभी कर्मचारी |

**वैश्विक कर्मचारी निजता नीति**

# **उद्दे****श्य**

P&G हमारे कर्मचारियों के विश्वास और वफ़ादारी का सम्मान करती है तथा इसने कंपनी की व्यावसायिक आवश्यकताओं को पूरा करने और P&G के कर्मचारियों की व्यक्तिगत जानकारी की सुरक्षा एवं संरक्षण करने, इन दोनों उद्देश्यों के लिए यह वैश्विक कर्मचारी निजता नीति (“नीति”) तैयार की है। यह नीति आपको सूचित करती है कि किस प्रकार Procter & Gamble Company, उसकी सहायक और/या सहबद्ध कंपनियां ("P&G" या "कंपनी") कर्मचारी की व्यक्तिगत जानकारी एकत्र और प्रबंधित करेंगी। इसमें कंपनी की ओर से कर्मचारियों की व्यक्तिगत जानकारी एकत्र व प्रबंधित करने वालों से कंपनी की अपेक्षाओं का भी वर्णन किया गया है।

यह नीति P&G के प्रयोजन, मान्यताओं, और सिद्धांतों (“PVP”) के अनुरूप है। इसके साथ ही, बहुत से देशों में कर्मचारियों की व्यक्तिगत जानकारी सहित व्यक्तिगत जानकारी के प्रयोग को नियंत्रित करने वाली विशिष्ट कानूनी आवश्यकताएं मौजूद हैं। कंपनी स्थानीय डेटा संरक्षण और सह-निर्धारण कानूनों सहित ऐसे सभी कानूनों और विनियमों का अनुपालन करेगी और इन आवश्यकताओं को पूरा करने के लिए जहां आवश्यक हो वहां, अतिरिक्त कार्यविधियों, मानकों और नीतियों को लागू करेगी। तदनुसार, P&G द्वारा किसी क्षेत्राधिकार विशेष में एकत्र की गई या उसके द्वारा किसी क्षेत्राधिकार विशेष में एक्सेस की जा सकने वाली वास्तविक कर्मचारी व्यक्तिगत जानकारी, स्थानीय कानूनों के अनुपालन के लिए अद्वितीय हो सकती है। इसके साथ ही, जहां लागू हो वहां देश-विशिष्ट अनुशेष इस नीति का पूरण भी करेंगे।

1. **परिभाषाएं**

**कर्मचारी:** इस नीति के प्रयोजनों के लिए, कर्मचारी शब्द में P&G के वर्तमान और भूतपूर्व कर्मचारी और सेवानिवृत्त कर्मचारी शामिल हैं।

**व्यक्तिगत जानकारी:** किसी पहचाने गए या पहचाने जा सकने वाले व्यक्ति से संबंधित कोई जानकारी।

**संवेदनशील व्यक्तिगत जानकारी:** ऐसी व्यक्तिगत जानकारी जो जाति, नृजातीयता, राजनीतिक विचारों, धर्म, स्वास्थ्य, यौन झुकाव, ट्रेड यूनियन सदस्यता, आनुवांशिक या बायोमेट्रिक डेटा, आपराधिक दोषसिद्धियों और अपराधों के बारे में जानकारी प्रकट करती है, और अन्यथा जैसा कानून द्वारा परिभाषित है।

**कंपनी या P&G:** इस सूचना के प्रयोजनों के लिए, कंपनी या P&G का अर्थ है Procter & Gamble Company, उसकी सहायक और/या सहबद्ध कंपनियां।

1. **सिद्धांत**

P&G के मूलभूत डेटा निजता प्रोसेसिंग सिद्धांत इस प्रकार हैं:

* न्यूनतम मात्रा में कर्मचारी व्यक्तिगत जानकारी एकत्र व प्रबंधित करें।
* व्यक्ति की निजता का सम्मान करें।
* हमारे PVP, इस नीति और संगत कानूनों का पालन करें।
* कर्मचारी व्यक्तिगत जानकारी एकत्र और/या प्रबंधित करते समय उचित मानकों और कार्यविधियों का पालन करें।

1. **सूचना**

P&G आपकी निजता का सम्मान करती है। इस नीति में - हम कर्मचारी व्यक्तिगत जानकारी का कैसे विश्लेषण करते हैं, हमारे द्वारा एकत्र की जाने वाली जानकारी की किस्में, हमारे द्वारा इसका उपयोग किए जाने के प्रयोजनों, हम इसे किसके साथ साझा करते हैं, तथा कर्मचारी व्यक्तिगत जानकारी के हमारे उपयोग के बारे में आपके द्वारा चुने जा सकने वाले विकल्पों - का वर्णन किया गया है। हम कर्मचारी व्यक्तिगत जानकारी की सुरक्षा का संरक्षण करने के लिए हमारे द्वारा किए जाने वाले उपायों के साथ-साथ इसका भी वर्णन करते हैं कि आप हमारी निजता कार्यप्रथाओं के बारे में हमसे कैसे संपर्क कर सकते हैं।

* 1. **हम किन प्रयोजनों से कर्मचारी व्यक्तिगत जानकारी एकत्र व प्रयोग करते हैं?**

P&G नियुक्ति संबंध और संबंधित HR प्रक्रियाओं के संदर्भ में अपने कर्मचारियों की व्यक्तिगत जानकारी एकत्र करती है। हम सामान्यतः निम्नलिखित व्यावसायिक प्रक्रियाओं के लिए कर्मचारी व्यक्तिगत जानकारी एकत्र व प्रयोग करते हैं, जिनमें निम्नलिखित सेवाएं और/या गतिविधियां शामिल हैं पर वे इन्हीं तक सीमित नहीं हैं:

* पारितोषिक/वेतनपंजी प्रबंधन, कर संबंधी सूचनाएं देना और वेतन की योजना बनाना
* कॉर्पोरेट क्रेडिट कार्ड का उपयोग, यात्रा व्यय का लेखांकन (अकाउंटिंग) और व्यय प्रतिपूर्ति
* लाभ प्रबंधन, जिसमें स्वास्थ्य बीमा, सेवानिवृत्ति/पेंशन लाभ, और अन्य स्वैच्छिक लाभ शामिल हैं
* स्थान परिवर्तन एवं यात्रा प्रबंधन, जिसमें सरकार द्वारा आवश्यक किए गए यात्रा दस्तावेज़ीकरण शामिल हैं
* समय एवं उपस्थिति प्रबंधन, जिसमें अवकाश, अशक्तता अवकाश, रुग्णता अवकाश और अन्य अवकाश या अनुपस्थितियां शामिल हैं
* स्टाफ़ भर्ती, कार्य-निष्पादन का प्रबंधन, करियर का विकास, प्रशिक्षण एवं सम्मान
* व्यावसायिक स्वास्थ्य/सुरक्षा एवं आरोग्य कार्यक्रम
* स्वास्थ्य-संबंधी स्क्रीनिंग एवं कोविड-19 या ऐसे ही अन्य स्वास्थ्य संकटों से संबंधित चिकित्सा कार्यक्रम
* स्थल पहुंच प्रबंधन, इकाई सहयोग, एवं सुरक्षा तथा आकस्मिकताओं की योजना बनाने से संबंधित प्रयोजन
* इलेक्ट्रॉनिक डिवाइस नामांकन एवं प्रबंधन, तथा नेटवर्क व डिवाइस उपयोग का उपयुक्ततमीकरण
* भौतिक व सायबर सुरक्षा नियंत्रण, जिनमें इलेक्ट्रॉनिक डिवाइस व नेटवर्क की निगरानी शामिल है
* परिसंपत्तियों, जिनमें कंपनी या उसके व्यवसायों की संपूर्णता या उसका कोई अंश शामिल हैं, की बिक्री या हस्तांतरण का सुगमीकरण
* अभियोजन और आंतरिक/बाहरी जांच, संपरीक्षाएं (ऑडिट) एवं विवाद समाधान
* मानव संसाधन रिकॉर्ड एवं प्रक्रियाएं जिनमें P&G के सांगठनिक और व्यावसायिक सामर्थ्य को अधिकतम बनाने हेतु वैश्लेषिकी शामिल है
* दैनिक कार्य प्रोसेसिंग (जैसे, हमारे सिस्टम्स का प्रमाणन करना और उनमें लॉगइन करना)
* कॉर्पोरेट मीटिंग्स एवं कार्यक्रम, और प्रशिक्षण व कर्मचारी संचार
* उपहारों और अन्य कंपनी सामग्री व उत्पादों को कर्मचारियों के घरों तक पहुंचाना
* विविधता, समानता और समावेशन संबंधी प्रयास (जैसे, विविधतापूर्ण और समावेशी संगठन व कार्यस्थल की डिज़ाइन करना, उसमें कर्मचारियों की भर्ती करना और उसे बढ़ावा देना)
* ट्रेड यूनियन सदस्यता का सुगमीकरण
* बंधुत्व समूह सदस्यता का सुगमीकरण
* कार्मिकों से संबंधित अन्य डेटा प्रबंधन, जिसमें कर्मचारी देखभाल, IT और मानव संसाधन सहयोग शामिल हैं
* हमारे वित्तीय साझेदारों की ओर से बैंकिंग, उचित पड़ताल, और अपने क्लाइंट को जानें (नो-यॉर-क्लाइंट, KYC) आवश्यकताओं का अनुपालन (जैसे, कॉर्पोरेट बैंक या वित्तीय खाते खोलने व प्रबंधित करने के लिए)
* कर और अन्य सरकारी प्रोत्साहनों का सुगमीकरण
* रिश्वतखोरी-रोधी, बाल श्रम, भ्रष्टाचार-रोधी, प्रतिबंधों, निर्यात नियंत्रणों, मानवाधिकारों और अन्य कॉर्पोरेट अभिशासन व प्रबंधकत्व आवश्यकताओं से संबंधित कानूनों, विनियमों और कंपनी नीतियों का अनुपालन
* सभी कानूनी, नियामक, न्यायिक या सरकारी आवश्यकताओं का अनुपालन

जब भी उचित रूप से संभव हो तथा P&G के वैध व्यावसायिक हितों, आपकी सहमति, और कंपनी के कानूनी दायित्वों के अनुरूप हो, और/या कंपनी के आनुबंधिक दायित्वों के अनुपालन के लिए, P&G आपको आपके बारे में एकत्र की गई व्यक्तिगत जानकारी तथा उसके उपयोग के तरीके के बारे में सूचित करेगी।

* 1. **हम किस-किस प्रकार की कर्मचारी व्यक्तिगत जानकारी एकत्र करते हैं?**

हम कर्मचारी व्यक्तिगत जानकारी इतनी न्यूनतम मात्रा में एकत्र व प्रबंधित करते हैं जो हमारे आनुबंधिक और/या कानूनी दायित्वों के अनुपालन के लिए; कंपनी के वैध व्यावसायिक हितों का इस प्रकार सहयोग करने के लिए जो उसके कर्मचारियों के निजता हितों के अनुपात में हो; और, जब लागू हो तब, आपकी सहमति के साथ प्रदान किए गए व्यक्तिगत डेटा को उसके उद्दिष्ट प्रयोजनों से प्रोसेस करने के लिए आवश्यक होती है।

नीचे दी गई तालिका कर्मचारी व्यक्तिगत जानकारी की वे श्रेणियां अधिक विस्तार से दिखाती है जिन्हें P&G अपनी नियुक्ति व मानव संसाधन प्रक्रियाओं के संबंध में एकत्र करती है। नीचे दी गई व्यक्तिगत जानकारी की हर श्रेणी का उपयोग ऊपर अनुभाग 4.1 में वर्णित के अनुसार भी किया जा सकता है।

**ध्यान दें कि हम हमेशा उस कर्मचारी व्यक्तिगत जानकारी के प्रकारों और मात्रा को न्यूनतम रखेंगे जिसे कंपनी आपसे या आपके बारे में एकत्र कर सकती है। जानकारी के एकत्रण और जानकारी तक पहुंच में, अलग-अलग देशों की विशिष्ट कानूनी और/या व्यावसायिक आवश्यकताओं के आधार पर, अंतर होंगे।**

**कर्मचारी व्यक्तिगत जानकारी एकत्र व प्रोसेस करने का कानूनी या व्यावसायिक आधारों में, डेटा के प्रकार और उद्दिष्ट उपयोग के आधार पर अंतर होंगे, जैसा नीचे अनुभाग 4.3 में वर्णित है।**

|  |  |
| --- | --- |
| **हम किस-किस प्रकार के कर्मचारी डेटा एकत्र व प्रोसेस करते हैं?** | **हम विभिन्न प्रकार की कर्मचारी व्यक्तिगत जानकारी को एकत्र व प्रोसेस क्यों करते हैं?**  ***हम संगठन और व्यवसाय की विभिन्न प्रक्रियाओं के लिए इन प्रकारों के डेटा एकत्र व प्रोसेस करते हैं, जैसा अनुभाग 4.1 में वर्णित है, और जैसा नीचे और अधिक विस्तार में वर्णित है:*** |
| *संपर्क जानकारी और व्यक्तिगत विशेषताएं*  • पूरा नाम या पिछले नाम (जैसे विवाहपूर्व कुलनाम)   * लिंग, सर्वनामों सहित * जन्म दिनांक व स्थान * वैवाहिक स्थिति * परिवार/गृहस्थी का संघटन * सम्मानसूचक शब्द और उपाधियां, पसंदीदा नाम और अभिवादन शामिल * भौतिक/डाक पता * ईमेल पता * टेलीफोन नंबर * मोबाइल नंबर | * मानव संसाधन रिकॉर्ड और व्यावसायिक प्रक्रियाएं * सांगठनिक तालिकाएं और निर्देशिकाएं * पारितोषिक और वेतनपंजी प्रबंधन * लाभ प्रबंधन * व्यावसायिक स्वास्थ्य एवं आरोग्य कार्यक्रम * कॉर्पोरेट यात्रा लॉजिस्टिक्स एवं सुरक्षा * भर्ती एवं सांगठनिक नियोजन * प्रशिक्षण * स्थल व इलेक्ट्रॉनिक नेटवर्क तक पहुंच * आपसे आपकी नियुक्ति के संबंध में संचार, जिसमें आपको कार्य समय-सारणी की जानकारी, पारितोषिक की जानकारी और अन्य कंपनी जानकारी भेजना शामिल है * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *सरकारी ID/कार्य योग्यता की जानकारी*   * राष्ट्रीय ID (जैसे पासपोर्ट, वीज़ा, सामाजिक सुरक्षा संख्या, ड्राइविंग लाइसेंस, सरकार द्वारा जारी अन्य पहचान) * नागरिकता * निवास-स्थिति * राष्ट्रीयता * जन्म का देश * सैन्य और/या सेवानिवृत्त सैनिक स्थिति | * आपकी कानून पहचान करना और हमारे मानव संसाधन रिकॉर्ड्स की अखंडता कायम रखना * आप्रवासन और कार्य परमिट संबंधी अन्य आवश्यकताओं का अनुपालन करना * सुरक्षा और जोखिम प्रबंधन, जैसे उन कर्मचारियों के लिए ड्राइविंग लाइसेंस डेटा एकत्र करना जो कंपनी के वाहन चलाते हैं, पेशेवर लाइसेंस का सत्यापन, धोखाधड़ी की रोकथाम और इसी तरह के अन्य उद्देश्य * कानूनी, सरकारी या नियामक कार्यवाहियों में प्रतिनिधियों को नामित करना * कंपनी का प्रतिनिधित्व करने (बैंकिंग और वित्तीय खातों का प्रबंधन करना शामिल) के लिए P&G कर्मचारियों को प्रतिनिधियों और/या अधिकृत हस्ताक्षरकर्ताओं के रूप में नामित करना * हमारे कर्मचारियों और/या प्रचालनों को लाभ पहुंचाने वाले कर-संबंधी व अन्य सरकारी प्रोत्साहन प्राप्त करना * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *पेशेवर डेटा*   * नियुक्ति आवेदन प्रक्रिया के दौरान या उसके बाद एकत्र जानकारी, जिसमें अकादमिक डेटा, पेशेवर लाइसेंस, प्रमाणन, सदस्यताएं और संबद्धताएं शामिल हैं * कंपनी कर्मचारी ID व संख्या * व्यक्तिगत और पेशेवर कौशल (जैसे, बोली जाने वाली भाषाएं), रुचियां और शौक * P&G नियुक्ति के दिनांक * P&G पद जिन पर कार्य किया, बैंड लेवल और शीर्षक शामिल * P&G कार्य स्थान, भौतिक व डाक पते शामिल * P&G ईमेल व फोन नंबर * P&G कार्य-निष्पादन, उपस्थिति, अनुशासनात्मक और व्यथा रिकॉर्ड व समीक्षाएं * प्रशिक्षण योजना के रिकॉर्ड * लिंक्डइन (LinkedIn) प्रोफ़ाइलों और ऐसे ही पेशेवर मंचों से प्राप्त डेटा * पेशेवर लक्ष्य और रुचियां * कंपनी के सामाजिक और पेशेवर संघों के लिए प्रदत्त जानकारी * ट्रेड यूनियन सदस्यता | * मानव संसाधन रिकॉर्ड और व्यावसायिक प्रक्रियाएं * सांगठनिक तालिकाएं और निर्देशिकाएं * भर्ती, सांगठनिक डिज़ाइन और व्यवसाय सातत्य संबंधी प्रयोजन * हमारे कर्मचारियों की करियर प्रगति को, और उनके पेशेवर तथा व्यक्तिगत लक्ष्यों को सहायता देना * कार्यस्थल में समानता और समावेशन को बढ़ावा देना * बाहरी व्यावसायिक साझेदारों जिनमें बैंक और वित्तीय संस्थान शामिल हैं, के साथ P&G कर्मचारियों को प्रतिनिधियों के रूप में नामित करना * लागू कंपनी नीतियों के अनुपालन में व्यावसायिक प्रक्रियाओं (जैसे, बैंड लेवल) की समीक्षा या स्वीकृति के लिए उपयुक्त प्राधिकारी का निर्धारण या सत्यापन करना। * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *वित्तीय जानकारी*   * बैंक खाता संख्या एवं विवरण * कंपनी की ओर से जारी भुगतान कार्ड की जानकारी, लेनदेन के रिकॉर्ड शामिल * व्यक्तिगत भुगतान कार्ड की जानकारी, यदि प्रतिपूर्ति के लिए दिया गया हो | * वेतनपंजी प्रक्रियाओं, लाभ प्रबंधन, स्थान-परिवर्तन व्ययों, और यात्रा एवं व्यय प्रतिपूर्ति का सुगमीकरण * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *स्वास्थ्य संबंधी जानकारी*   * व्यक्ति के शारीरिक या भावनात्मक स्वास्थ्य से संबंधित जानकारी, जिसमें कार्य दायित्वों या कार्यों के निर्वाह की राह में जो भी अशक्तताएं या सीमाबंधन मौजूद हों वे शामिल हैं * आनुवंशिक डेटा (सख़्त तौर पर कुछ कानूनन आवश्यक स्वास्थ्य जांचों के लिए, तब जब आनुवंशिक डेटा उक्त स्वास्थ्य जांच के परिणामों को प्रभावित कर सकता हो) * दवा/मादक पदार्थ परीक्षण एवं अन्य प्रकार की स्वास्थ्य जांचें | * किसी भूमिका विशेष में कार्य कर सकने की आपकी उपयुक्तता का निर्धारण, और जो भी अशक्तताएं हों उनके लिए उचित समायोजन * हमारे अनुपस्थिति अवकाश और/या अशक्तता बीमा कार्यक्रमों में भाग ले सकने की आपकी योग्यता को सहायता देना * व्यावसायिक स्वास्थ्य एवं कार्यस्थलीय सुरक्षा और सरकारी रिपोर्टिंग आवश्यकताओं का अनुपालन करना * कोविड-19 वैश्विक-महामारी, या इसी प्रकार की अन्य स्वास्थ्य आपातस्थितियों के साथ जुड़े कर्मचारी सुरक्षा संबंधी एवं व्यावसायिक जोख़िमों का प्रबंधन करना * स्वास्थ्य लाभ कार्यक्रमों, जिनमें हमारी स्वास्थ्य योजनाएं और वाइब्रेंट लिविंग (Vibrant Living) कार्यक्रम शामिल हैं, में आपकी भागीदारी को सुगम बनाना; और * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *इलेक्ट्रॉनिक पहचान डेटा/ अद्वितीय आइडेंटिफ़ायर/ चित्र एवं आवाज़*   * P&G सिस्टम आइडेंटिफ़ायर (जैसे, यूज़रनेम या ऑनलाइन क्रेडेंशियल्स (पहचान-विवरण)) * डिजिटल हस्ताक्षर * इलेक्ट्रॉनिक पहचान डेटा, आपके द्वारा P&G डिवाइस, P&G नेटवर्क (जैसे आपके द्वारा ईमेल, इंटरनेट और सोशल मीडिया का उपयोग), P&G सिस्टम, एप्लिकेशन, लाइसेंस और किसी भी अन्य P&G डेटाबेस को एक्सेस व प्रयोग करने से संबंधित लॉग व रिकॉर्ड * P&G सिक्यॉरिटी सिस्टम, जिसमें क्लोज़्ड सर्किट टेलीविज़न (“CCTV”), साइट एक्सेस सिस्टम, लाइन प्रोसेस या टास्क कैमरा शामिल हैं, द्वारा एकत्र जानकारी * इलेक्ट्रॉनिक पहचान डेटा, आपके द्वारा P&G साइट्स एवं एक्सेस-प्रतिबंधित क्षेत्रों की एक्सेस से संबंधित लॉग व रिकॉर्ड, जिसमें बैज संख्या/बैज आइडेंटिफ़ायर फोटोग्राफ शामिल हैं * मीटिंग/प्रशिक्षणों के संदर्भ में वीडियो, फोटोग्राफ एवं चित्र/आवाज़ की अन्य रिकॉर्डिंग * कॉल सेंटर रिकॉर्डिंग से संबंधित इलेक्ट्रॉनिक पहचान डेटा | * सिस्टम एडमिनिस्ट्रेशन, टेक्नॉलजी एवं IT परिसंपत्ति एक्सेस व प्रबंधन * अंदरूनी और/या बाहरी ख़तरों के विरुद्ध हमारे भौतिक सुरक्षा, सूचना सुरक्षा और सायबरसुरक्षा हितों की सहायता करना * हमारे कार्यालयों में और निर्माण साइट्स पर हानि रोकथाम एवं पुनःप्राप्ति (रिकवरी) का प्रबंधन करना * हमारे इलेक्ट्रॉनिक नेटवर्क और डिवाइस, जिनमें हार्डवेयर और सॉफ़्टवेयर शामिल हैं पर वे इन्हीं तक सीमित नहीं हैं, के उपयोग से संबंधित कंपनी नीतियों के अनुपालन का मूल्यांकन करना * भौतिक और सायबर सुरक्षा संबंधी कंपनी नीतियों के अनुपालन का मूल्यांकन करना * अंदरूनी स्तर पर रिकॉर्ड-रखना व सूचना देना, जिसमें डेटा मिलान और विश्लेषण शामिल हैं * P&G साइट्स, नेटवर्क, टूल्स, एप्लिकेशन्स, और अन्य कंपनी सिस्टम्स व परिसंपत्तियों की आपकी एक्सेस को सक्षम बनाना * उपयुक्ततमीकरण, गुणवत्ता, संपरीक्षा (ऑडिट) व लागत संबंधी प्रयोजनों से P&G टूल्स, लाइसेंस, सेवाओं और एप्लिकेशन्स के उपयोग और उपभोग की लागतों के बारे में स्पष्टता बढ़ाना * प्रशिक्षणों और मीटिंग्स को यादगार बनाना * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *कुकीज़*  कुकीज़ छोटी-छोटी फ़ाइल्स होती हैं जो, जब आप वेब पर विचरण करते हैं तब, आपके कंप्यूटर को भेजी जाती हैं।  आप जिन वेबसाइट्स पर जाते हैं उन वेबसाइट्स के साथ आपके व्यवहार के बारे में महत्वपूर्ण जानकारी इन कुकीज़ में भंडारित रहती है।  कुकीज़ आपके कंप्यूटर या डिवाइस पर या आपकी फ़ाइल्स में भंडारित कोई भी जानकारी एकत्र नहीं करती हैं।  कुकीज़ में ऐसी कोई जानकारी नहीं होती है जो एक व्यक्ति के रूप में आपकी सीधे तौर पर पहचान करे। कुकीज़ आपके कंप्यूटर और डिवाइस को बस कुछ यूं ही निर्धारित संख्याओं व अक्षरों (जैसे, कुकी ID ABC12345) के रूप में दिखाती हैं, वे कभी-भी उन्हें, उदाहरण के तौर पर, John E. Smith के रूप में नहीं दिखाती हैं।  हम कई प्रकार की कुकीज़ उपयोग में लाते हैं:   * *सेशन (सत्र) कुकीज़*।वेबपेज की अपनी कोई याददाश्त नहीं होती है। जब आप एक से दूसरे पेज पर जाते हैं तो सेशन (सत्र) कुकीज़ (यूं ही बना दी गई ID जैसे ABC12345 का उपयोग करके) आपको याद रखती हैं ताकि आपसे वही जानकारी फिर से न मांगी जाए जो आप पहले ही साइट को दे चुके हैं। जैसे ही आप साइट छोड़ कर जाते हैं या अपना ब्राउज़र बंद करते हैं, ये कुकीज़ मिट जाती हैं। * *परसिस्टेंट (स्थायी) कुकीज़।* परसिस्टेंट (स्थायी) कुकीज़ वेबसाइट्स को यह सुविधा देती हैं कि जब आप उन पर वापस लौटें तो उन्हें आपकी पसंद-नापसंद याद हों। उदाहरण के लिए, यदि आपने अपनी पहली विज़िट में साइट को फ़्रेंच भाषा में पढ़ने का विकल्प चुना था, तो अगली बार जब आप साइट पर लौटेंगे तो वह अपने-आप फ़्रेंच में ही दिखेगी। हर बार पसंदीदा भाषा चुनने की जहमत से बचना आपके लिए साइट पर विचरण को अधिक आसान, अधिक कुशल और अधिक उपयोक्ता-अनुकूल बना देता है। * *एनालिटिक्स (वैश्लेषिकी) कुकीज़।* ये कुकीज़ हमें बताती हैं कि हमारी वेबसाइट्स कैसा काम कर रही हैं। कुछ मामलों में, हम हमारी साइट्स के कार्य-निष्पादन की निगरानी के लिए गूगल एनालिटिक्स (Google Analytics) कुकीज़ का उपयोग करते हैं। हमारी साइट्स पर आपके आगमनों के बारे में गूगल एनालिटिक्स (Google Analytics) द्वारा एकत्र जानकारी को प्रयोग व साझा करने की हमारी योग्यता को [गूगल एनालिटिक्स (Google Analytics) उपयोग के नियम](https://www.google.com/analytics/terms/us.html) और [गूगल (Google) निजता नीति](https://policies.google.com/privacy) सीमित करते हैं।   आप अपने ब्राउज़र में यह सेटिंग कर सकते हैं कि वह सभी कुकीज़ अस्वीकार कर दे या जब कोई कुकी आपके कंप्यूटर को भेजी जा रही हो तो वह आपको सूचित करे। हालांकि, इससे हो सकता है कि हमारी साइट्स या सेवाएं ठीक से कार्य न कर पाएं। आप अपने ब्राउज़र में यह सेटिंग भी कर सकते हैं कि हर बार जब आप ब्राउज़िंग ख़त्म कर लें तो वह कुकीज़ मिटा दे। | हम P&G कर्मचारियों से व्यवहार करने वाली वेबसाइट्स में कुकीज़ का उपयोग विभिन्न कारणों से करते हैं, जैसे:   * हमारी वेबसाइट्स और P&G विषय-वस्तु से आपके व्यवहार के तरीके के बारे में और जानने के लिए * हमारी वेबसाइट्स पर आने पर आपको मिलने वाले अनुभव को बेहतर बनाने में मदद के लिए * आपकी पसंद-नापसंद, जैसे भाषा या क्षेत्र, को याद रखने के लिए, ताकि हर आगमन पर आपको वेबसाइट को बार-बार अनुकूलित न करना पड़े * त्रुटियों की पहचान करने और उन्हें ठीक करने के लिए * यह विश्लेषण करने के लिए कि हमारी वेबसाइट्स कितनी अच्छी तरह कार्य कर रही हैं * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *बच्चों का डेटा/परिवार का संघटन*   * बच्चे का नाम, जन्म दिनांक और कर्मचारी से संबंध * कर्मचारी के आश्रितों, परिजनों और/या गृहस्थी के सदस्यों की संपर्क जानकारी और व्यक्तिगत विशेषताएं | * लाभों में नामांकन और आश्रित का सत्यापन * अंतरराष्ट्रीय असाइनमेंट्स और स्थान-परिवर्तन से संबंधित लॉजिस्टिक्स में सहायता देना * यात्रा और स्थान-परिवर्तन से संबंधित आप्रवासन व कस्टम (सीमा-शुल्क) आवश्यकताओं का अनुपालन करना * संकटों की स्थिति में कर्मचारी और व्यावसायिक सातत्य को सहायता देना * आश्रित, परिजनों और/या गृहस्थी के सदस्यों को शामिल करने वाली कंपनी गतिविधियों को सुगम बनाना; और * कानूनी और नीति अनुपालन; कॉर्पोरेट अभिशासन और प्रबंधकत्व; सुरक्षा और आकस्मिकताओं की योजना बनाना; आवश्यक बाहरी रिपोर्टिंग; जांच और घटना प्रबंधन |
| *अन्य व्यक्तिगत विशेषताएं*   * नृजातीयता * जाति * यौन झुकाव और लैंगिक पहचान * अशक्तताएं * राजनैतिक विचार * धार्मिक/दार्शनिक मत * बायोमेट्रिक डेटा, जैसे अंगुलियों के निशान या चेहरे के स्कैन * आपराधिक इतिहास | * विविधतापूर्ण कार्यस्थल को बढ़ावा देने वाले समानता व समावेशन कार्यक्रमों को सहायता देना, इसमें संबंधित मानव संसाधन वैश्लेषिकी शामिल है * कंपनी बंधुत्व कार्यक्रमों में आपकी भागीदारी को सुगम बनाना * बायोमेट्रिक डेटा के जरिए कंपनी साइट्स और सिस्टम्स की आपकी एक्सेस को सुगम बनाना * प्रतिभा नियोजन गतिविधियों, भर्ती, नियुक्ति और करियर को सहायता देना * कानूनी और नीति अनुपालन; कॉरपोरेट गवर्नेंस और स्टीवर्डशिप; सुरक्षा और आकस्मिक योजना; आवश्यक बाहरी रिपोर्टिंग; जांच और घटना प्रबंधन |

* 1. **हम किस कानूनी और/या व्यावसायिक आधार पर कर्मचारी व्यक्तिगत जानकारी प्रोसेस करते हैं?**

कर्मचारी व्यक्तिगत जानकारी को प्रोसेस करने के कानूनी और/या व्यावसायिक आधारों में P&G द्वारा लागू कानूनों और विनियमों का अनुपालन; नियोक्ता-कर्मचारी संबंध से उत्पन्न इसके आनुबंधिक दायित्वों का अनुपालन; कंपनी के वैध व्यावसायिक हित; लोक स्वास्थ्य हित; और/या आपकी सहमति शामिल हो सकते हैं।

कर्मचारी व्यक्तिगत जानकारी को प्रोसेस करने के कानूनी और/या व्यावसायिक आधार, अलग-अलग क्षेत्राधिकारों में, डेटा की अलग-अलग श्रेणियों/प्रकार के अनुसार, और हमारे द्वारा उक्त जानकारी एकत्र व प्रयोग किए जाने के कारणों के अनुसार, अलग-अलग हो सकते हैं। जहां कानून आवश्यक करे वहां, हम कर्मचारी व्यक्तिगत जानकारी एकत्र व प्रयोग करने से पहले उक्त डेटा की प्रोसेसिंग के विशिष्ट कानूनी और/या व्यावसायिक आधार को पूरी तरह दस्तावेज़ीकृत करते हैं।

कुछ कर्मचारी व्यक्तिगत जानकारी की प्रोसेसिंग के कानूनी/व्यावसायिक आधारों के कुछ उदाहरण इस प्रकार हैं:

|  |  |  |
| --- | --- | --- |
| **व्यक्तिगत डेटा का प्रकार** | **प्रोसेसिंग का प्रयोजन** | **प्रोसेसिंग का कानूनी/व्यावसायिक आधार** |
| सरकारी ID, वित्तीय जानकारी | वेतनपंजी और कर रिपोर्टिंग गतिविधियों का सहयोग | P&G द्वारा, नियोक्ता-कर्मचारी संबंध से उत्पन्न होने वाले आनुबंधिक एवं कानूनी दायित्वों का अनुपालन |
| जाति, नृजातीयता, यौन झुकाव | कंपनी द्वारा प्रायोजित बंधुत्व समूहों में आपकी भागीदारी को सुगम बनाना | आपकी सहमति |
| राष्ट्रीयता, नागरिकता | आप्रवासन और कार्य परमिट संबंधी अन्य आवश्यकताओं का अनुपालन करना | P&G द्वारा, लागू कानूनों और विनियमों का अनुपालन |
| पेशेवर डेटा | भर्ती, सांगठनिक डिज़ाइन और व्यवसाय सातत्य संबंधी प्रयोजन | P&G के वैध व्यावसायिक हित |

* 1. **हम कर्मचारी व्यक्तिगत जानकारी को कैसे साझा करते हैं?**

P&G केवल उन लोगों के साथ कर्मचारी व्यक्तिगत जानकारी साझा करेगी जिनका इसे जानने में वैध व्यावसायिक हित है।

P&G, P&G की ओर से कार्य कर रहे उन ठेकेदारों, आपूर्तिकर्ताओं, एजेंसियों, अस्थायी कर्मियों, या किन्हीं अन्य पक्षों (“बाहरी पक्ष”) से आपकी जानकारी साझा कर सकती है जो हमारी ओर से P&G के व्यावसायिक प्रचालन संचालित करते हैं। कंपनी यह आवश्यक करती है कि बाहरी पक्ष कर्मचारी व्यक्तिगत जानकारी की साज-संभाल में उसी स्तर का संरक्षण दें जिस स्तर का संरक्षण कंपनी देती है। हम डेटा प्रोसेसर के रूप में कार्य कर रहे बाहरी पक्षों के लिए आनुबंधिक आधार पर यह आवश्यक करते हैं वे केवल हमारे अनुदेशों के अनुसार डेटा का विश्लेषण करें और डेटा को सुरक्षित करें। ये डेटा प्रोसेसर, P&G द्वारा अधिकृत किए गए के अनुसार, और/या कानूनी आवश्यकताओं के अनुपालन के लिए जानकारी के उपयोग या प्रकटन को छोड़ कर अन्य किसी प्रकार से जानकारी का उपयोग या प्रकटन नहीं कर सकते हैं।

कुछ ऐसी स्थितियां होती हैं जिनमें आपसे P&G की कर्मचारी सेवाओं से जुड़े सेवा प्रदाताओं से व्यक्तिगत जानकारी सीधे साझा करने को कहा जाता है और जहां P&G यह नियंत्रित नहीं करती कि आपके डेटा की प्रोसेसिंग किस प्रकार की जाएगी (जैसे, पेंशन या लाभ प्रदाता)। उन स्थितियों में, कृपया ऐसे प्रदाताओं की निजता नीतियां और कार्यप्रथाएं पढ़ना और समझना सुनिश्चित करें।

कर्मचारी व्यक्तिगत जानकारी को व्यवसाय संबंधी प्रयोजनों को पूरा करने की आवश्यकता के अनुसार हमारे मुख्यालय और दुनिया भर में स्थित सहयोगियों से साझा किया जा सकता है। ऐसी स्थिति में हम कर्मचारी व्यक्तिगत जानकारी का संरक्षण कैसे करते हैं इस बारे में आपको इस नीति के अनुभाग 4.6 में जानकारी मिल जाएगी।

P&G के अधिकारों और नीतियों को लागू या संरक्षित करने के लिए; संदिग्ध या वास्तविक कदाचार या अवैध गतिविधियों की जांच में सहायता करने के लिए; और/या किसी अन्य कंपनी को P&G व्यवसाय की बिक्री के भाग के रूप में, यदि कानून या कानूनी प्रक्रिया द्वारा आवश्यक किया जाए तो भी हम कर्मचारी व्यक्तिगत जानकारी प्रकट कर सकते हैं।

* 1. **आपके निजता अधिकार क्या हैं?**

आपको हमारे द्वारा आपके संबंध में प्रोसेस और प्रयोग की जाने वाली कर्मचारी व्यक्तिगत जानकारी के संबंध में हमसे संपर्क करने तथा उसे देखने का अनुरोध करने का अधिकार है। आप यह अनुरोध कर सकते हैं कि अशुद्ध, अप्रचलित या तब अनावश्यक हो चुकी जानकारी को सही किया जाए, मिटाया जाए या सीमित/प्रतिबंधित किया जाए। जहां लागू कानून आवश्यक करता हो वहां, आप P&G से अपना डेटा उस प्रारूप में उपलब्ध कराने का अनुरोध कर सकते हैं जिसमें आपके लिए अपना डेटा परिस्थितियों के मुताबिक उपयुक्त ढंग से किसी सेवा प्रदाता को अंतरित करना संभव हो सके। जहां कर्मचारी व्यक्तिगत जानकारी की प्रोसेसिंग सहमति के आधार पर की जाती है वहां, आपको किसी भी समय अपनी सहमति वापस लेने का अधिकार है। जहां कर्मचारी व्यक्तिगत जानकारी की प्रोसेसिंग वैध हित पर आधारित हो वहां, आपको कुछ परिस्थितियों में डेटा की प्रोसेसिंग पर आपत्ति करने का अधिकार है।

इन अधिकारों का उपयोग करते समय, हम आपको सबसे पहले Workday (<https://workday.pg.com/>) - अपने P & G क्रेडेंशियल के साथ लॉगिन करने के लिए प्रोत्साहित करते हैं और अपने कर्मचारी की व्यक्तिगत जानकारी को सत्यापित करने के लिए अपने प्रोफ़ाइल के भीतर "व्यक्तिगत" अनुभाग की समीक्षा करें, इसे अपडेट करें और आवश्यकतानुसार इसे डाउनलोड करें ([अपडेट पर्सनल इंफॉर्मेशन जॉब सहायता](https://pgglobalenterprise.service-now.com/esc?id=ech_article_view&sysparm_article=KB0559856&sys_kb_id=c28316de1bcf2490ecdc0dc6cc4bcba0&spa=1))। किसी भी अतिरिक्त अनुरोध के लिए, कृपया अपने देश में [GetHelp.pg.com](https://pgglobalenterprise.service-now.com/pgsp?id=kb_article_view&sysparm_article=KB0054610&sys_kb_id=eea672b51b3aa810f24a42a6bc4bcbcf&spa=1) या मानव संसाधन प्रतिनिधि से कर्मचारी की देखभाल से संपर्क करें। यदि आप अपने अनुरोधों के प्रति हमारी प्रतिक्रिया से खुश नहीं हैं, तो आप अपने देश में डेटा सुरक्षा प्राधिकरण के साथ शिकायत दर्ज कर सकते हैं

* 1. **हम कर्मचारी व्यक्तिगत जानकारी का अंतरण कैसे करते हैं?**

यदि कानूनन अनुमति हो तो, और देश की आवश्यकताओं और/या सीमाबंधनों के अधीन, कर्मचारी व्यक्तिगत जानकारी अन्य देशों को अंतरित की जा सकती है। P&G का व्यवसाय विश्व स्तर पर फैला हुआ है तथा इसके कर्मचारी बहुत से देशों में हैं। कर्मचारी व्यक्तिगत जानकारी संयुक्त राज्य अमेरिका स्थित सिस्टमों में भंडारित की जा सकती है, दुनिया भर में स्थित अन्य P&G सहबद्ध, जिनमें उनके सेवा प्रदाता शामिल हैं, उक्त जानकारी तक पहुंच सकते हैं, अथवा संबंधित प्रचालनों के संचालन के लिए, लागू कानून के अनुपालन में, आवश्यकतानुसार उक्त जानकारी दुनिया के अन्य देशों को अंतरित की जा सकती है। इसका अर्थ है कि आपकी कर्मचारी व्यक्तिगत जानकारी आपके कार्य देश से बाहर के देशों को अंतरित की जा सकती है। हो सकता है कि उन देशों में वैसे डेटा संरक्षण कानून न हों जैसे आपके निवास के देश में हैं। जब आपकी जानकारी आपके मूल देश के बाहर अन्य देशों को अंतरित की जाती है या उन देशों से इस तक पहुंचा जाता है, तब हम आपकी जानकारी की सुरक्षा करने के लिए सुरक्षा के उपयुक्त उपाय और कानूनी तौर पर आवश्यक प्रशासनिक, तकनीकी, और/या आनुबंधिक आवश्यकताएं लागू करते हैं। हम यूरोपीय संघ के बाहर, P&G इकाईयों के बीच और P&G व हमारे सेवा प्रदाताओं के बीच, उन आनुबंधिक संरक्षणों का उपयोग करते हुए अंतरण करते हैं जिन्हें EU नियामकों ने आपके डेटा का संरक्षण सुनिश्चित करने हेतु पूर्व-स्वीकृति दी है (इन्हें मानक आनुबंधिक खंड/स्टेंडर्ड कॉन्ट्रेक्चुअल क्लॉज़) कहते हैं। यदि आपको अंतरण करार की प्रति चाहिए, तो [corporateprivacy.im@pg.com](mailto:corporateprivacy.im@pg.com) से संपर्क करें। P&G उन अन्य देश-विशिष्ट आवश्यकताओं का भी अनुपालन करेगी जो डेटा को एकत्रण के देश से बाहर अंतरित किए जाने को प्रतिबंधित करती हैं, अंतरण के बारे में आनुबंधिक उपबंध आवश्यक करती हैं, और/या जो डेटा का स्थानीयकरण आवश्यक करती हैं।

* 1. **हम कर्मचारी व्यक्तिगत जानकारी की सुरक्षा कैसे करते हैं?**

हम कर्मचारी व्यक्तिगत जानकारी को अकस्मात/भूलवश, ग़ैरकानूनी, या अनधिकृत विनाश, हानि, बदलाव, प्रकटन या पहुंच या उपयोग से, और प्रोसेसिंग के अन्य सभी ग़ैरकानूनी रूपों से बचाने के लिए डिज़ाइन किए गए कृत्रिम नामकरण, एनक्रिप्शन तथा पहुंच पर नियंत्रण जैसे उपयुक्त भौतिक, प्रशासनिक और तकनीकी उपाय लागू करते हैं। जहां बाहरी पक्ष P&G की ओर से कर्मचारी व्यक्तिगत जानकारी को प्रोसेस करते हैं वहां, हम उन बाहरी पक्षों से भी यह सुनिश्चित करने को अनुबंध करते हैं कि वे उक्त डेटा की संभाल में उपयुक्त भौतिक, प्रशासनिक, एवं तकनीकी उपाय लागू कर रहे हों।

**4.8 आप कब तक मेरी व्यक्तिगत जानकारी रखेंगे?**

हम कर्मचारी व्यक्तिगत जानकारी केवल व्यवसाय संबंधी प्रयोजन पूरे होने तक ही रखते हैं, बशर्ते कि लागू कानून द्वारा अधिक समय तक रखा जाना आवश्यक न किया जाए या अधिक समय तक रखे जाने की अनुमति न दी जाए। कुछ मामलों में, हमें कानूनी या अनुबंध संबंधी दायित्वों का पालन करने के लिए P&G के साथ आपका संबंध समाप्त होने के बाद कुछ समय के लिए कर्मचारी व्यक्तिगत जानकारी संभालकर रखनी पड़ सकती है।

* 1. **क्या P&G नेटवर्क और डिवाइस के उपयोग की निगरानी करती है?**

कंपनी नेटवर्क और डिवाइस के कुछ उपयोग की निगरानी करती है। कंपनी पर अपने कर्मचारियों, परिसंपत्तियों, और इकाइयों के संरक्षण का दायित्व है। इस उद्देश्य से, P&G ने हमारे कानूनी दायित्वों को पूरा करने में सहायता के लिए और कर्मचारियों को यह समझने में सहायता देने के लिए इलेक्ट्रॉनिक नेटवर्क और डिवाइस निगरानी नीति बनाई है कि यह निगरानी गतिविधि उनकी और कंपनी की सुरक्षा कैसे करती है। आप privacy.pg.com पर यह नीति देख सकते हैं या [corporateprivacy.im@pg.com](mailto:corporateprivacy.im@pg.com) से इसकी एक प्रति मांग सकते हैं। इस नीति के अंतर्गत, P&G तीन प्रयोजनों से अपने नेटवर्क और डिवाइस की निगरानी करती है: i) P&G के लोगों, डेटा, नेटवर्क, परिसंपत्तियों, इकाइयों, प्रतिष्ठा और प्रतिस्पर्धी हितों की सुरक्षा के संरक्षण (जिसमें पूर्वोक्त की गोपनीयता, अखंडता, और उपलब्धता शामिल है) के लिए; ii) संदिग्ध या पुष्ट कदाचारों या कानून के उल्लंघनों की जांच के लिए (अभियोजन के समर्थन में ऐसा करना शामिल); और iii) व्यावसायिक प्रक्रियाओं तथा वित्तीय रिपोर्टिंग की अखंडता सुनिश्चित करने के लिए। इस निगरानी को संबंधित कानूनों और कंपनी नीतियों के अनुपालन में सुसंगत रूप से संभाला जाता है।

1. **P&G के नेटवर्क और डिवाइस पर मौजूद संवेदनशील श्रेणियों की व्यक्तिगत जानकारी और “SPI”**

P&G स्वीकार करती है कि कुछ खास प्रकार के डेटा अन्य की तुलना में अधिक संवेदनशील होते हैं। दुनिया भर के निजता कानून संवेदनशील डेटा की इन श्रेणियों के नामकरण के लिए प्रायः अलग-अलग किस्म के शब्दों का उपयोग करते हैं और उन्होंने कंपनियों द्वारा इस डेटा की प्रोसेसिंग में कंपनियों द्वारा पालन के लिए जो अनुपालन आवश्यकताएं तय की हैं उनमें भी अंतर हैं। स्थानीय कानूनों ने चाहे जिन भी शब्दों का उपयोग किया हो या जो भी आवश्यकताएं तय की हों, P&G सुनिश्चित करती है कि उसके द्वारा व्यक्तिगत डेटा की इन अधिक संवेदनशील श्रेणियों की प्रोसेसिंग में संबंधित अनुपालन घटकों को संतुष्ट किया जाता हो। साथ ही, P&G ने, कुछ देशों के कानूनों के प्रयोजनों से, अधिक संवेदनशीलता वाले डेटा की कुछ श्रेणियों को “संवेदनशील व्यक्तिगत जानकारी” या “SPI” नाम दिया है। P&G SPI को पहचाने जा सकने वाले व्यक्ति की ऐसी जानकारी के रूप में परिभाषित करती है जिसमें जाति, नृजातीयता, राजनैतिक विचार, धर्म, स्वास्थ्य, यौन झुकाव, आनुवंशिक या बायोमेट्रिक डेटा, और आपराधिक दोषसिद्धियों व अपराधों से संबंधित जानकारी शामिल या गर्भित है।

अपने व्यावसायिक प्रचालनों के संचालन के क्रम में आपकी संवेदनशील व्यक्तिगत जानकारी तक पहुंचने के P&G के सामर्थ्य को सीमित करने के लिए, **P&G के नेटवर्क और डिवाइस पर SPI के व्यक्तिगत उपयोग की मनाही है**। इसका अर्थ है कि कोई भी कर्मचारी SPI से संबंधित व्यक्तिगत प्रयोजनों से कंपनी के डिवाइस (जैसे, कंप्यूटर, कंपनी द्वारा दिए गए टैबलेट, कॉर्पोरेट मोबाइल, आदि) अथवा कंपनी के नेटवर्क (P&G के वायरलैस इंटरनेट कनेक्शन, टेलीफोनी नेटवर्क, तथा LAN) का उपयोग नहीं कर सकता है। उदाहरण के लिए, कर्मचारियों को उन वेबसाइटों पर नहीं जाना चाहिए जो सख़्त तौर पर SPI का तात्पर्य रखती हैं, जैसे चिकित्सा विशेषज्ञों के वेबपृष्ठ या पूजा-घरों (houses of worship) के वेबपृष्ठ। इसका अर्थ है कि कर्मचारी SPI डेटा का उपयोग करने वाले या उसका तात्पर्य रखने वाले किसी भी *व्यक्तिगत* क्रियाकलाप के लिए ई-मेल/कैलेंडर/वेब ब्राउज़िंग जैसी कार्यक्षमताओं का उपयोग नहीं कर सकते हैं। साफ तौर पर कहा जाए, तो P&G उन व्यक्तिगत कर्मचारी डिवाइस पर मौजूद SPI की (बल्कि ऐसे किसी भी डेटा की) निगरानी नहीं करेगी जो P&G के नेटवर्क से जुड़े न हों।

पिछले पैराग्राफ के आलोक में, SPI का एकमात्र अनुमति प्राप्त उपयोग *कंपनी-संबंधी* है। कंपनी-संबंधी प्रयोजनों से, P&G आपकी SPI का उपयोग केवल दो विशिष्ट तरीकों से करती है: (1) जैसा व्यावसायिक एवं नियुक्ति संबंधी प्रयोजनों के लिए आवश्यक हो (जैसे, आपको स्वास्थ्य लाभ प्रदान करना, कार्य अशक्तताएं या चोटें रिकॉर्ड करना, आदि) और (2) जब आप कंपनी-स्वीकृत समूहों (उदाहरण के लिए, GABLE और AALN) में भाग लेते हैं, SPI एकत्र कर सकने वाली कंपनी-प्रायोजित एप्लिकेशन्स (जैसे कंपनी की कोई स्वास्थ्य एवं आरोग्य एप) का उपयोग करते हैं, या उसे आत्म-अभिव्यक्ति के और P&G को विवधतापूर्ण एवं समावेशी संगठन डिज़ाइन करने व उसमें कर्मचारियों को नियुक्त करने हेतु सक्षम बनाने के प्रयोजनों से अपनी इच्छा से प्रदान करते हैं, तब आपकी सहमति के आधार पर।

उपर्युक्त के मद्देनज़र, P&G केवल आपको कंपनी के लाभ उपलब्ध कराने, नियुक्ति कानून के अधीन किसी दायित्व को निभाने, विविधतापूर्ण और समावेशी संगठन डिज़ाइन करने और उसमें कर्मचारियों को नियुक्त करने और/या आपके डेटा को साइबर सुरक्षा के ख़तरों से बचाने के लिए ही संवेदनशील व्यक्तिगत जानकारी को प्रोसेस करेगी। यदि आपको इस बारे में कुछ पूछना हो कि SPI क्या है और/या P&G उक्त डेटा किस प्रकार संभालती है, तो कृपया कॉर्पोरेट निजता टीम से इस ईमेल पते पर संपर्क करें: [corporateprivacy.im@pg.com](mailto:corporateprivacy.im@pg.com).

1. **इस नीति पर अटल रहना**

कर्मचारी व्यक्तिगत जानकारी को केवल उन्हीं व्यक्तियों को संभालना चाहिए जिन्हें कंपनी ने ऐसा करने के लिए अधिकृत किया है। इन सभी व्यक्तियों को इस नीति पर अटल रहना होगा।

जैसा ऊपर अनुभाग 4.4 में वर्णित है, कंपनी अपने कर्मचारियों से और कर्मचारी व्यक्तिगत जानकारी एकत्र या प्रबंधित करने वाले किन्हीं भी बाहरी पक्षों से यह अपेक्षा करती है कि वे इस नीति का पालन करें, भले ही वे जिन इलेक्ट्रॉनिक सिस्टम और डेटा प्रबंधन टूल्स का उपयोग कर रहे हैं वे P&G के हों या उनके अपने। कर्मचारियों पर भी यह सुनिश्चित करने की ज़िम्मेदारी है कि P&G प्रचालनों के समर्थन में वे जिन भी बाहरी पक्षों के साथ कार्य करते हैं वे भी इस नीति का अनुपालन करें।

इस नीति के अनुपालन में विफल रहने पर कर्मचारी के विरुद्ध अनुशासनात्मक कार्रवाई की जा सकती है जिसमें बर्ख़ास्तगी शामिल हो सकती है। समस्त अनुशासनिक कार्रवाई स्थानीय कानून के साथ संगत रीति में की जाएगी। P&G की ओर से कर्मचारी व्यक्तिगत जानकारी का एकत्रण या प्रबंधन करने वाले बाहरी पक्षों के लिए, इस नीति के अनुपालन में विफलता के नकारात्मक व्यावसायिक परिणाम हो सकते हैं, जिनमें व्यावसायिक संबंधों की समाप्ति, नियामक प्राधिकरणों को संप्रेषण (रेफ़रल) और/या नुकसानों के दावे तक शामिल हो सकते हैं।

कंपनी यह सुनिश्चित करने का हर तर्कसंगत प्रयास करती है कि कर्मचारी व्यक्तिगत जानकारी अपने उद्दिष्ट उपयोग के लिए सही व नवीनतम हो। कर्मचारी भी P&G को उपलब्ध कराई गई जानकारी को नवीनतम रूप देने और उसकी शुद्धता जांचने हेतु समान रूप से ज़िम्मेदार हैं। यदि आप अन्य लोगों (जैसे, आपके लाभार्थी और परिजन) की व्यक्तिगत जानकारी उपलब्ध कराते हैं, तो यह सुनिश्चित करना आपका दायित्व है कि आपके द्वारा कंपनी को यह व्यक्तिगत जानकारी देना कानूनी हो। कर्मचारियों पर यह ज़िम्मेदारी भी है कि वे <http://security.pg.com> पर उपलब्ध कंपनी के सूचना सुरक्षा दिशानिर्देशों और नीतियों का अनुपालन करके अपनी और अन्य कर्मचारियों की व्यक्तिगत जानकारी की निजता और सुरक्षा का संरक्षण करें।

P&G की प्रत्येक व्यावसायिक इकाई इस नीति के अनुपालन के स्व-आकलन स्वयं करेगी। इसके साथ ही, P&G वैश्विक आंतरिक लेखापरीक्षा (ग्लोबल इंटरनल ऑडिट) विभाग समय-समय पर यह निर्धारण करेगा कि क्या कर्मचारी और संबंधित बाहरी पक्ष कर्मचारी व्यक्तिगत जानकारी की साज-संभाल करते समय इस नीति और कंपनी के संबंधित मानकों और कार्यविधियों का पालन करते हैं। आवश्यक होने पर, उचित अनुवर्ती उपाय लागू किए जाते हैं।

1. **भावी संशोधन**

P&G के पास आवश्यकता पड़ने पर इस नीति में संशोधन करने का अधिकार सुरक्षित है, उदाहरण के लिए, कानूनों, विनियमों, कंपनी की कार्यप्रथाओं और कार्यविधियों में हुए बदलावों का अनुपालन करने के लिए, अथवा नए ख़तरों या डेटा संरक्षण प्राधिकारियों द्वारा लागू की गईं नई आवश्यकताओं पर प्रतिक्रिया देने के लिए। जहां इस तरह के बदलाव आपकी कर्मचारी व्यक्तिगत जानकारी की प्रोसेसिंग को महत्वपूर्ण रूप से प्रभावित करते हों वहां हम तदनुसार आपको सूचित करेंगे।

1. **संपर्क जानकारी**

वह P&G निकाय आपका नियोक्ता है जिसके साथ आपका रोज़गार का संबंध है और इसलिए वह आपकी कर्मचारी व्यक्तिगत जानकारी का नियंत्रक है। यदि आप हमारे द्वारा एकत्र कर्मचारी व्यक्तिगत जानकारी और हमारे द्वारा इसके उपयोग के तरीके के बारे में अधिक जानना चाहते हैं, तो अपने संबंधित मानव संसाधन प्रतिनिधि से संपर्क करें या [corporateprivacy.im@pg.com](mailto:corporateprivacy.im@pg.com) पर हमें ईमेल करें। यदि आपके पास अपने व्यक्तिगत डेटा/कर्मचारी व्यक्तिगत जानकारी की प्रोसेसिंग के संबंध में ये या कोई अन्य प्रश्न या चिंताएं हैं, तो आप हमारे वैश्विक डेटा संरक्षण अधिकारी से भी यहां संपर्क कर सकते हैं – ईमेल: [pgprivacyofficer.im@pg.com](mailto:pgprivacyofficer.im@pg.com), फोन: +1 (513) 622-0103, डाक पता: 1 Procter & Gamble Plaza, Cincinnati, OH 45202, U.S.A.

लागू डेटा संरक्षण कानूनों के अंतर्गत आपके किसी भी अधिकार का उपयोग करने के तरीके के बारे में जानकारी के लिए कृपया ऊपर अनुभाग 4.5 भी देखें। कुछ देशों की विशिष्ट संपर्क जानकारी के लिए, इस नीति का अनुशेष A देखें।   यदि आपको अपनी कर्मचारी व्यक्तिगत जानकारी या P&G द्वारा संभाली जाने वाली किसी भी व्यक्तिगत जानकारी के संभावित डेटा उल्लंघन के बारे में चिंताएं हैं, तो कृपया हमें [securityincident.im@pg.com](mailto:securityincident.im@pg.com) पर ईमेल करें।

1. **अतिरिक्त जानकारी**

**संसाधन**: आपके लिए उपलब्ध संसाधन यहां प्राइवेसी सेंट्रल पर सूचीबद्ध हैं: [www.privacy.pg.com](http://www.privacy.pg.com)

**आपकी कर्मचारी व्यक्तिगत जानकारी के उपयोग के बारे में प्रश्न:** यदि आपसे आपके या आपके परिवार के सदस्यों के बारे में व्यक्तिगत जानकारी उपलब्ध कराने को कहा जाता है और आपको अनुरोध की व्यावसायिक प्रासंगिकता पर संदेह है अथवा यदि आपकी कर्मचारी व्यक्तिगत जानकारी के संबंध में आपके अन्य प्रश्न या चिंताएं हैं, तो कृपया अपने HR प्रतिनिधि से संपर्क करें।

**नीते के संभावित उल्लंघनों की सूचना देना**: यदि आपको लगता है कि इस नीति का उल्लंघन हुआ है, तो आपके पास सहायता के लिए अनेक संसाधन उपलब्ध हैं जैसे आपके प्रत्यक्ष प्रबंधक, आपके HR प्रतिनिधि, कंपनी के वैश्विक डेटा संरक्षण अधिकारी, P&G के कानूनी प्रभाग के कोई सदस्य, WBCM हैल्पलाइन (जहां लागू हो), या फिर आप [corporateprivacy.im@pg.com](mailto:corporateprivacy.im@pg.com) पर ईमेल भेज सकते हैं। हम किसी भी सूचित उल्लंघन के लिए कंपनी के घटना प्रतिक्रिया दिशानिर्देशों का अनुसरण करेंगे।

**परिशिष्ट ए**

**एशिया**:

Procter & Gamble Philippines, Inc.

Jocelyn J. Gregorio-Reyes

[gregorioreyes.j@pg.com](mailto:gregorioreyes.j@pg.com)

+632558-4250

Procter & Gamble International Operations SA (ROHQ) – GBS

Jennifer Pascual-Sy

[pascualsy.jl@pg.com](mailto:pascualsy.jl@pg.com)

Procter & Gamble Korea S&D Company

Lincoln Park

[park.lc@pg.com](mailto:park.lc@pg.com)

+82-2-6940-6361

**यूरोपीय संघ:**

बेल्जियाई पेंशन फ़ंड

Guido Pieroth

[pieroth.g@pg.com](mailto:pieroth.g@pg.com)

+41-58 004 7560